Toyota Mirai

Di Toyota Mirai es en PKW me fjuur PlaatsenSüddeutsche Zeitung, 26. Oktober 2015: Gebrauchsfähiges Alltagsauto, aufgerufen 6. Oktober 2017, wat me Weeterstof aur en Brenstofseli en Baterii āpleert, hur di Stroom fuar en Elektromootor fan kumt. Dit Auto jert tö di hooger Merelklas, en es, sa üs Toyota sair, dit jest Brenstofselenauto, wat üs gurt Seerie becht uur.
Di Mirai waar 2014 fuarstelt, di 15. Detsember 2014 waar di jest Mirai ön Japan forkoopet.https://web.archive.org/web/20160529150740/http://transportevolved.com/2014/06/25/toyota-unveils-2015-fuel-cell-sedan-will-retail-japan-around-%C2%A57-million/ Ön Dütsklön kām di jest Wain diarfan ön di Septembermuun 2015 üp Straat..
Bit tö dit Jen fan 2016 waar 2.840 Mirai becht, en diarfan ging 1.500 naa Japan, 2.200 naa di U.S.A. sa üs 30 naa Dütsklön.. Bit tö dit Jen fan 2017 waar ombi 5.300 Mirai forkoopet. 
Bit tö di Januwaari fan 2018 kür 3.000 Autos naa Kalifornien forkoopet uur, en diarfan kām Toyota bi Autos me Brenstofselen üp 80% fan di Marker diarfuar.

Dit Uurt "Mirai" es japānsk en jit sa fuul üs Tökumst.

Histoorie

Toyota heer al 1992 me dit Ütteenken fan Autos me Weeterstof bigent. Di jest Proototypen waar 2001 üs Toyota FCHV fuarstelt.

Ön Japan helpt di Regiaring, dat des Autos üp Wai kum. Di japānsk Premierminister Shinzō Abe heer 2014 forspreeken, dat ark Weeterstofauto me omreeknet 14.000 Euro subventsjoniaret uur skul.

Ön Ameerika heer en Mirai ön't Jaar 2014 US $ 57.500 kostet. 
Ön Dütsklön fair em dit Auto ek fan di Haneler, bluat direkt fan Toyota, en dānen wil da ön't Jaar 2014 € 76.600 haa, of Leasing uur uk önböören.Thomas Geiger: Wasser(stoff) marsch!, Tages-Anzeiger vom 25. November 2014.. Paset uur des Eksklusiiv-Auto uk ek bi di Kraamer om di Huk, diarfuar heer em senerlig Werkstairen („Mirai Stützpunkt Händler“) ön Berliin, Hamborig, München, Düsseldorf, Frankfurt, Stuttgart en Karlsruhe (2017).

En Testfaart
2015 waar en Mirai tö Meedienmensken dönen, dānen diarme fan Berliin naa Bayern köör skul. Em her uk en Tesla Model S me langs, dat em di Forskel jens se kür. Diarbi kām üt, dat dit Tankin me 700 bar bit tö 15 Minüten waari ken en dat bi en Weeterstofauto 7 bit 8 Liitern Weeter achtern üt kum, wan di lapt.Manager-Magazin, 3. November 2015: Der weite Weg zum Wasserstoff, aufgerufen 9. Juli 2017

Litj Produktsjoon
Di Mirai uur ön Motomachi, wat nai bi Nagoya es, becht. Diar es ek olter fuul Automatisiaring, en sa uur ark Dai bit tö 13 Autos becht.

Technik
Di Mirai es en seerielli Hybrid. Di Maskiin lapt me en Baterii fan 6,5 AH bi 244,8 V (Ombi 1,5 kWh üt 34 Nickel-Metallhydrid-Moduuli). Des uur fan di Brenstofseli altert āpleeren, wat fan tau 700-bar-Tanks me Weeterstof fođert uur. Me 5 kg of 122,4 Liitern Weeterstof ken di Mirai ombi 500 km laap. 

Di Elektromotor heer en Kraft fan 114 kW (155 PS), dit beest Draimoment es 335 Nm.
Fan 0 üp 100 km/h kumt dit Auto ön 9,6 s, di hoogst Gauhair es 178 km/h.
Di Toyota Mirai uur aur di Fuarderweelen öndrewen.

Di Brenstofseli heer en Voluumen fan 36,5 Liitern, en diar kum 3,1 kWh di Liiter üt.

Wertingen
Di ADAC her dit Auto ön Gang, fuan dit gur, meenti man, dat di Weeterstof "green" wiis skul, dit jit, fan Winjkraft of sawat maaket uur skul. Wan em Tank to wheel önluket, wiar dit Auto fain litjem en stjoonk ek, en diarom fing dit uk ön di Kategorii „Umwelt/Ecotest“ di Nooti „1,4“.

Ön di Juuli fan 2017 fing di Mirai di „KS-Energie- und Umweltpreis“.

Galerii

 Luki uk jir 

Futnooten

Kategorie:Forkiir
Kategorie:Straatenforkiir
Kategorie:Brenstofselenfaartjüch
Kategorie:Elektroauto (Weeterstof)